CELEX: 32019R0643
Language: da
Date: 2019-04-15 00:00:00
Title: Kommissionens gennemførelsesforordning (EU) 2019/643 af 15. april 2019 om tarifering af visse varer i den kombinerede nomenklatur

25.4.2019   
               
               
                  DA
               
               
                  Den Europæiske Unions Tidende
               
               
                  L 110/1
               
            
         KOMMISSIONENS GENNEMFØRELSESFORORDNING (EU) 2019/643
         af 15. april 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. april 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare bestående af en rektangulær plade af stål med en længde på 48,26 cm (19 tommer) og rektangulære hyldeknægte af plast.
                        Hyldeknægtene er fastgjort vinkelret på pladen og har en åbning på deres korte side, der vender bort fra pladen.
                        Varen er forsynet med perforeringer i begge ender af pladen, således at den med skruer kan fastgøres til stålkabinetter, hvis længde svarer til varens (kabinetter på 19 tommer), og som kan anvendes inden for telekommunikation, databehandlingssystemer osv.
                        Varen er beregnet til at blive brugt til at organisere kabler i kabinetterne.
                        Se billedet (*1).
                     
                     
                        8302 42 00 
                     
                     
                        Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 2 c) og 3 til afsnit XV, bestemmelse 1 d) til kapitel 94 og teksten til KN-kode 8302  og 8302 42 00 .
                        Stålpladen er karaktergivende for varen, fordi det er pladen, der er fastgjort til kabinetterne, og som understøtter hyldeknægtene og holder dem på plads.
                        Pos. 8302  omfatter typer af beslag og tilbehør af uædle metaller til generelle formål, f.eks. til møbler, døre, vinduer, karrosserier osv., selv om de er beregnet til bestemte formål (se også forklarende bemærkninger til HS, pos. 8302 , første afsnit).
                        Stålkabinetter tariferes som møbler i henhold til bestemmelse 2 til kapitel 94 (se også HS-tariferingsudtalelse 940320/3 og 940320/4).
                        Varen har de objektive kendetegn for tilbehør af uædle metaller til møbler, der tariferes under pos. 8302 .
                        I henhold til bestemmelse 2 c) til afsnit XV er varer henhørende under pos. 8302  dele til almindelig anvendelse.
                        Tarifering som dele af møbler under pos. 9403  er derfor udelukket i henhold til bestemmelse 1 d) til kapitel 94.
                        Artiklen skal derfor tariferes under KN-kode 8302 42 00  som andre beslag, tilbehør og lignende varer, af uædle metaller, til møbler.
                     
                  
               
            
               (*1)  Billedet er kun vejledende.